Îndemnul lui Bolojan la unificarea dreptei, ultimul strigăt al rațiunii înainte de o catastrofă în alegeri. „Este un apel de ultim minut, un apel la votul util”
Numele lui Ilie Bolojan, președintele PNL al Consiliului Județean Bihor, este probabil unul dintre cele mai invocate în această perioadă, de către mai toate partidele, atunci când vine vorba despre o propunere de premier. Elena Lasconi și chiar Marcel Ciolacu sunt de părere că ar fi o propunere perfectă pentru a conduce un nou cabinet, în schimb, colegii din PNL par ceva mai rezervați, mulțumindu-se să și-l revendice partidului de fiecare dată când este complimentat.